### | | | | --- | --- | | | | | --- | | **Byråd** 28. februar 2017 Sagsnr. 710-2016-43507 Dok.nr. 710-2017-52604 Odette Madsen | | 18.                 [adresse] - ansøgning om lånegodkendelse til renovering af vandbehandlingsanlægget i svømmehallen - Åbent

###

|  |  |
| --- | --- |
| Tidl. politisk behandling |  |
| Forventet sagsgang | KF-U, ØK, BY |
| Lovgrundlag |  |

**SAGENS INDHOLD**

[adresse] (HIC) søger om godkendelse af, at
idrætscenteret optager et lån på 3,5 mio. kr. til renovering af
vandbehandlingsanlægget i svømmehallen. Det kræver Favrskov Kommunes
godkendelse, hvis HIC skal optage et lån. Byrådet skal tage stilling til, om
HIC må optage lånet, og i givet fald på hvilke betingelser. Ansøgningen er
vedlagt som bilag.

HIC tilkendegiver i deres ansøgning, at de ikke har midler
til at finansiere renoveringen, og at de derfor er nødt til at optage et lån.
HIC har undersøgt følgende to lånemuligheder:

A. Et 20 årigt lån på 3,5 mio. kr. hos KommuneKredit med tilhørende
kommunegaranti.

Bertram Johansen hos Sparekassen Kronjylland bestående af et 15 årigt lån på 2,5 mio.
kr. og en kassekredit på 1 mio. kr. med tilhørende pantsætning. HIC forventer
at afvikle kassekreditten over en 10 årig periode.

HIC søger om, at Favrskov Kommune godkender, at HIC optager
lån hos Kommunekredit med tilhørende kommunegaranti. Hvis [adresse] ikke
godkender dette, søger HIC subsidiært om godkendelse af, at HIC optager lån hos
Sparekassen Kronjylland.

Teknik og Kultur har efterfølgende været i dialog med HIC om
en tredje lånemulighed, hvor løbetiden på lånet på 2,5 mio. kr. hos Sparekassen
[adresse] reduceres fra 15 år til 10 år.

Lånet hos KommuneKredit kræver kommunegaranti og at [adresse]
Kommune skal deponere 3,5 mio. kr. Låneløsningerne i Sparekassen Kronjylland
medfører en forventet deponering på ca. 1,8 mio. kr. (det præcise beløb
afhænger af renoveringsudgifterne). De nærmere forhold vedrørende lånene,
deponering, økonomi og pantsætning er beskrevet i det vedlagte notat.

Louise Nissen skærpede krav til vandkvaliteten
har været gældende siden 2012. I perioden 2013 og 2014 er HIC flere gange
blevet oplyst om de skærpede krav i forbindelse med miljøgodkendelsen. HIC skal
senest leve op til de nye krav 1. juli 2017. Øvrige faciliteter, som
soppebassiner, varmtvandsbassiner og terapibassiner skal først leve op til
bekendtgørelsens krav, såfremt de renoveres.

Joan Andresen er ligeledes omfattet af de skærpede krav.
Hinnerupbadet har foretaget udskiftninger af filtre til varmtvandsbassinet i
efteråret 2015 og til 25 meter bassinet og børnebassinet i sommerferien 2016.
Dimensioneringen er lavet ud fra de skærpede krav. Udgiften hertil har været
2,5 mio. kr., og er finansieret af opsparede midler. Hinnerupbadet forventer at
kunne leve op til kravene pr. 1. juli 2017.

HIC har indgået rådgivningskontakt med Teknologisk Institut
om rådgivning og projektering i forbindelse med renoveringen af
vandbehandlingsanlægget (Teknologisk Instituts oplæg til nyt
vandbehandlingsanlæg er vedlagt). Det samlede projekt forventes at koste 3,58
mio. kr.

Projekteringen er påbegyndt 2. januar 2017 og renoveringen
forventes at være afsluttet 7. juli 2017. Svømmehallen forventes at være lukket
fra 1. maj til 7. juli 2017. Det betyder, at svømmehallen vil være lukket i en
del af den periode, hvor skolerne, institutioner og foreningerne almindeligvis
har aktiviteter.

Renoveringen omfatter 25 meter bassinet, varmtvandsbassinet
og terapibassinet. Det vil sige, at dele af udgiften på 3,58 mio. kr. vedrører
endnu ikke lovpligtig renovering. Udgifterne til renovering af
varmtvandsbassinet og terapibassinet er opgjort til 1 mio. kr.

**VURDERING**

Teknik og Kultur vurderer, at det vil være fornuftigt at
udføre en samlet renovering af vandbehandlingsanlægget således, at alle
bassiner kan leve op til kravene fra 1. juli 2017. Dette af hensyn til drifts-
og anlægsøkonomien, lukkeperioder og brugerne.

Hvis HIC ikke lever op til kravene 1. juli 2017, skal
Favrskov Kommune igangsætte en proces hen imod lukning af 25 meter bassinet.
Det vurderes, at en lukning af 25 meter bassinet reelt vil betyde en lukning af
svømmehallen, da det ikke er realistisk at fortsætte driften alene med
varmtvands- og terapibassin.

En lukning af svømmehallen vil få betydning for skoler,
institutioner, foreninger og de borgere, der benytter svømmehallen i den
offentlige åbningstid. Det vil kun i begrænset omfang være muligt at afvikle
skolesvømningen og foreningsaktiviteterne for hele kommunen i [adresse].

HIC har kendt til kravene i svømmebadsbekendtgørelsen siden
2013. HIC har prioriteret andre investeringer frem for at spare op til et nyt
vandbehandlingsanlæg.

Teknik og Kultur vurderer, at lånet hos KommuneKredit er en
uhensigtsmæssig løsning, fordi lånet kræver en kommunegaranti. [adresse] har ikke tidligere givet kommunegaranti
på kultur- og fritidsområdet, selvom der har været flere forespørgsler herom. Det
må derfor forventes, at der vil komme andre ansøgninger om kommunegaranti, hvis
der gives en kommunegaranti i dette tilfælde.

Teknik og Kultur foreslår, at Byrådet godkender HIC’s
lånoptagelse i Sparekassen Kronjylland på 2,5 mio. kr. og en kassekredit på 1
mio. kr. Lånet på 2,5 mio. kr. foreslås dog at være med en løbetid på 10 år i
stedet for 15 år. Dermed vil HIC kunne realisere en årlig besparelse hurtigere.
Samtidig vil vandbehandlingsanlæggets forventede levetid i højere grad svare
til afskrivningsprofilen. HIC gør opmærksom på, at et 10 årigt lån kan sætte
deres økonomi under pres og medføre
konsekvenser for deres mulighed for at nedbringe kassekreditten over den
forventede tiårige periode. Det er en betingelse, at pantsætningen ikke kræver
rykning af Favrskov Kommunes pant i HIC.

For at undgå en lignende situation i fremtiden foreslår
Teknik og Kultur, at kontrollen med HIC’s økonomiske dispositioner skærpes.

Der foreslås følgende tiltag til at sikre indsigt i HIC’s
økonomi og drift:

· Der gennemføres et årligt dialogmøde, hvor likviditetsbudgetter
samt drifts- og vedligeholdelsesplaner gennemgås

· HIC skal udarbejde en kort- og langsigtet plan for vedligehold,
som beskriver større vedligeholdelsesarbejder samt plan for finansiering

· HIC skal tage initiativ til at undersøge en konstruktion, hvor
alle svømmehallens aktiviteter samles under HIC, således at Foreningen Hammel
Svømmehal kan ophøre.

**ØKONOMI**

Hvis Byrådet godkender, at HIC optager et 10 årigt lån hos
Sparekassen Kronjylland, vil de årlige låneydelser, inkl. afdrag på
kassekreditten, udgøre ca. 410.000 kr.

[adresse] skal i givet fald deponere ca. 1,8 mio. kr.
Hvis ansøgningen imødekommes, søges der om rådighedsbeløb med tilhørende
anlægsbevilling på 1,8 mio. kr. Rådighedsbeløbet foreslås finansieret af
kassen, da beløbet vil tilgå kassen, når deponeringen frigives. Den endelige
deponering kendes først, når renoveringen er afsluttet.

HIC indsendte i forbindelse med budget 2017-20 forslag om et
anlægstilskud på 3,5 mio. kr. til, at svømmehallen kan leve op til
svømmebadsbekendtgørelsen. Heri indgik en energiberegning, som viste en
forventet besparelsen på 55% på 25 meter bassinet og 49% på varmtvandsbassinet.
I 2015 havde HIC udgifter på 596.000 kr. til el, vand og varme i svømmehallen.
Den faktiske besparelse er ifølge HIC usikker.

I 2016 har HIC betalt sidste afdrag til Favrskov Kommune for
købet af [adresse] Det betyder, at HIC fremover får ’frigivet’ 200.000 kr.
årligt i deres budget. Teknik og Kultur vurderer, at HIC med de 200.000 kr. og
den forventede energibesparelse vil kunne finansiere låneudgifterne ved et 10
årigt lån inden for den nuværende driftsøkonomi.

**INDDRAGELSE**

Teknik og Kultur har været i dialog med HIC om HIC’s
initiativer i forhold til at kunne leve op til de skærpede krav i svømmebadsbekendtgørelsen.
Der er afholdt møde med henblik på at drøfte løbetiden på et lån. HIC
tilkendegiver, at et lån med en 10 årig løbetid vil presse deres økonomi, men
at de er indstillet på løsningen. HIC gør opmærksom på, at et lån ved
KommuneKredit vil reducere deres udgifter væsentligt til gavn for brugerne af
idrætscenteret.

**INDSTILLING**

Direktøren for Teknik og Kultur indstiller til Byrådet:

1. At godkende [adresse]
lånoptagelse i Sparekassen Kronjylland til renovering af vandbehandlingsanlægget
på 2,5 mio. kr. med en løbetid på 10 år og 1 mio. kr. i kassekredit.

2. At lånet godkendes på de i sagen
skitserede betingelser.

3. At godkende et rådighedsbeløb med tilhørende anlægsbevilling på 1,8 mio.
kr.

4. At rådighedsbeløbet finansieres af kassen.

**BESLUTNING**

***Kultur- og Fritidsudvalget, 7. februar 2017:***

Fraværende:Ulf Lauridsen

Indstilles godkendt.

***Økonomiudvalget, 22. februar 2017:***

Fraværende:Ingen

Indstilles godkendt.

**Bilag**

|  |  |
| --- | --- |
| Ansøgning om lånegodkendelse - [adresse] | 710-2017-15825 |
| Notat: Økonomiske forhold vedrørende HIC's lånoptagelse til renovering | 710-2017-19022 |
| Teknologisk Instituts oplæg til nyt vandbehandlingsanlæg | 710-2017-15850 |